CELEX: 62018CN0424
Language: lv
Date: 2018-06-27 00:00:00
Title: Lieta C-424/18: Lūgums sniegt prejudiciālu nolēmumu, ko 2018. gada 27. jūnijā iesniedza Tribunale Amministrativo Regionale per il Veneto (Itālija) – Italy Emergenza Cooperativa Sociale, Associazione Volontaria di Pubblica Assistenza “Croce Verde”/Ulss 5 Polesana Rovigo, Regione del Veneto

3.9.2018   
            
            
               LV
            
            
               Eiropas Savienības Oficiālais Vēstnesis
            
            
               C 311/10
            
         
      Lūgums sniegt prejudiciālu nolēmumu, ko 2018. gada 27. jūnijā iesniedza Tribunale Amministrativo Regionale per il Veneto (Itālija) – Italy Emergenza Cooperativa Sociale, Associazione Volontaria di Pubblica Assistenza “Croce Verde”/Ulss 5 Polesana Rovigo, Regione del Veneto
      
      (Lieta C-424/18)
      (2018/C 311/11)
      Tiesvedības valoda – itāļu
      
         Iesniedzējtiesa
      
      
         Tribunale Amministrativo Regionale per il Veneto
      
      
         Pamatlietas puses
      
      
         Prasītāji: Italy Emergenza Cooperativa Sociale un Associazione Volontaria di Pubblica Assistenza “Croce Verde”
      
      
         Atbildētāji: Ulss 5 Polesana Rovigo un Regione del Veneto
      
      
         Prejudiciālie jautājumi
      
      
                  1)
               
               
                  Vai Direktīvas 2014/24/ES (1) 10. panta h) punkts un preambulas 28. apsvērums ir jāinterpretē tādējādi, ka
                  
                              a)
                           
                           
                              neatliekamās medicīniskās palīdzības pakalpojumi, kuru sniegšanai ir noteikts, ka transportlīdzeklī ir obligāti jābūt vadītājam–glābējam un vismaz vienam glābējam ar atļaujām un kompetencēm, kas iegūtas, apgūstot kursu un sekmīgi nokārtojot eksāmenu glābšanas priekšmetos, un
                           
                        
                              b)
                           
                           
                              transportēšanas pakalpojumi, kas paredzēti palīdzības pamatlīmeņos (LEA) un tiek sniegti ar glābšanas transportlīdzekļiem,
                              ietilpst izņēmumā, kas ir noteikts iepriekš minētajā 10. panta h) apakšpunktā vai tomēr tie ietilpst to pakalpojumu skaitā, kuri ir noteikti minētās direktīvas 74.–77. pantā?
                           
                        
            
                  2)
               
               
                  Vai Direktīva 2014/24/ES ir jāinterpretē tādējādi, ka tai pretrunā ir valsts tiesiskais regulējums, kas paredz, ka, lai arī nepastāv faktiski neatliekama situācija,
                  
                              a)
                           
                           
                              neatliekamās medicīniskās palīdzības pakalpojumu, kuru sniegšanai ir noteikts, ka transportlīdzeklī ir obligāti jābūt vadītājam–glābējam un vismaz vienam glābējam ar atļaujām un kompetencēm, kas iegūtas, apgūstot kursu un sekmīgi nokārtojot eksāmenu glābšanas priekšmetos, un
                           
                        
                              b)
                           
                           
                              transportēšanas pakalpojumu, kas ir paredzēti palīdzības pamatlīmeņos (LEA) un tiek sniegti ar glābšanas transportlīdzekļiem, sniegšanas tiesības tiek prioritāri piešķirtas brīvprātīgo apvienībām, noslēdzot tiešu vienošanos?
                           
                        
            
         (1)  Eiropas Parlamenta un Padomes Direktīva 2014/24/ES (2014. gada 26. februāris) par publisko iepirkumu un ar ko atceļ Direktīvu 2004/18/EK (OV L 94, 65. lpp.).